Document ID: 32008D0623

KOMISIJAS LĒMUMS
(2008. gada 24. jūlijs)
par Kopienas finansiālo atbalstu ārkārtas pasākumiem Ņūkāslas slimības apkarošanai Igaunijā 2007. gadā
(izziņots ar dokumenta numuru K(2008) 3723)
(Autentisks ir tikai teksts igauņu valodā)
(2008/623/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 3. panta 3. punktu un 4. panta 2. punktu,
tā kā:
(1)
Lēmumā 90/424/EEK ir noteiktas procedūras, kas reglamentē Kopienas finansiālo atbalstu īpašiem veterināriem pasākumiem, tostarp ārkārtas pasākumiem. Saskaņā ar minētā lēmuma 4. panta 2. punktu dalībvalstis saņem finansiālu atbalstu dažu Ņūkāslas slimības apkarošanas pasākumu izmaksu segšanai.
(2)
Lēmuma 90/424/EEK 3. panta 5. punkts un 4. panta 2. punkts paredz noteikumus par to, cik procentus no dalībvalsts izdevumiem atļauts segt no Kopienas finansiālā atbalsta.
(3)
Kopienas finansiālo atbalstu ārkārtas pasākumiem Ņūkāslas slimības apkarošanai izmaksā saskaņā ar noteikumiem, kas izklāstīti Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un noteiktu dzīvnieku slimību apkarošanai atbilstīgi Padomes Lēmumam 90/424/EEK (2).
(4)
Igaunijā 2007. gadā konstatēja Ņūkāslas slimības uzliesmojumus. Minētās slimības izplatīšanās nopietni apdraud Kopienas mājlopu populāciju. Igaunija saskaņā ar Lēmuma 90/424/EEK 3. panta 2. punktu veica pasākumus, lai apkarotu slimības uzliesmojumus.
(5)
Igaunija ir pilnībā izpildījusi Lēmuma 90/424/EEK 3. panta 3. punktā un Regulas (EK) Nr. 349/2005 6. pantā paredzētos tehniskos un administratīvos pienākumus.
(6)
Igaunija 2007. gada 6. oktobrī iesniedza aplēsi par izdevumiem, kas radušies, veicot Ņūkāslas slimības izskaušanas pasākumus.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Kopienas finansiālais atbalsts Igaunijai
Igaunijai var piešķirt Kopienas finansiālo atbalstu par tām izmaksām, kas šai dalībvalstij radušās, veicot Lēmuma 90/424/EEK 3. panta 2. punktā un 4. panta 2. punktā minētos pasākumus, lai 2007. gadā apkarotu Ņūkāslas slimību.
2. pants
Adresāts
Šis lēmums ir adresēts Igaunijas Republikai.
Briselē, 2008. gada 24. jūlijā

Labels: 0
18
15
6